Rattus

Se veiga o texto

Rattus (Fischer, 1803) ye un chenero de mamiferos radedors murins adintro d'a familia Muridae. As especies que se concaben en iste chenero en aragonés reciben o nombre común de ratas. Son radedors de mida meyana, d'entre 17 y 25 cm de lonchitut d'o cuerpo, con cuatre didos en as zarpas debanteras (o dido pulgar el i tienen rudimentario) y cinco en as zagueras, y una coda luenga con pilosidat rala, de lonchitut total semellant a la d'o cuerpo. As orellas, como en toz os murins, tienen una forma arronchadeta en a punta y a suya lonchitut ye igual como la que dista d'entre a suya base y o uello.

O chenero Rattus pareix que tiene as suyas oríchens en Asia, concretament d'entre a India y l'antiga Persia. Anque en l'actualidat cualqunas d'as suyas especies gosan trobar-se con distribución cosmopolita, a mayoría encara guardan una distribución territorial muit localizada. Ecolochicament, as especies ubicuas el son perque practican o comensalismo con o ser humano, aprofeitando os despulles d'a civilización y reproducindo-se en ambients humanizatos.

Especies
Especies: R. adustus - R. andamanensis - R. annandalei - R. arfakiensis - R. argentiventer - R. arrogans - R. baluensis - R. blangorum - R. bontanus - R. burrus - R. colletti - R. elaphinus - R. enganus - R. everetti - R. exulans - R. feliceus - R. fuscipes - R. giluwensis - R. hainaldi - R. hoffmani - R. hoogerwerfi - R. jobiensis - R. koopmani - R. korinchi - R. leucopus - R. losea - R. lugens - R. lutreolus - R. macleari - R. marmosurus - R. mindorensis - R. mollicomulus - R. montanus - R. mordax - R. morotaiensis - †R. nativitatis - R. niobe - R. nitidus - R. norvegicus - R. novaeguineae - R. omichlodes - R. osgoodi - R. palmarum - R. pelurus - R. pococki - R. praetor - R. pyctoris - R. ranjiniae - R. rattus - R. richardsoni - R. salocco - R. sanila - R. satarae - R. simalurensis - R. sordidus - R. steini - R. stoicus - R. tanezumi - R. tawitawiensis - R. timorensis - R. tiomanicus - R. tunneyi - R. vandeuseni - R. verecundus - R. villosissimus - R. xanthurus

Imáchens

Vinclos externos

Categoría:Muridae
Categoría:Cheneros de mamiferos